# Augustine Kiprono Choge

### Wikipedia

Augustine Kiprono Choge (s. 21. tammikuuta 1987, Nandi, Kenia) on kenialainen kestävyys- ja maastojuoksija.[1]

Choge aloitti juoksemisen peruskoululaisena, kun hän juoksi päivittäin kahdeksan kilometrin koulumatkansa. Hänen nykyinen valmentajansa Br. Colm O’Connell huomasi hänen lahjansa vuonna 2001 ja alkoi valmentaa häntä. Seuraavana vuonna Choge voitti koululaisten mestaruuden 10 000 metrin juoksussa ja sijoittui Kenian nuorten MM-kisojen karsinnassa neljänneksi ajalla 29.06,5. Vuonna 2003 hän oli viides Kenian nuorten maastojuoksun MM-karsinnoissa. Lausannen maastojuoksun MM-kisoissa hän paransi sijoitustaan yhdellä ja sijoittui nuorten sarjassa neljänneksi ja oli mukana mestaruuden voittaneessa Kenian joukkueessa. Samana vuonna hän voitti Itä-Afrikan nuorten mestaruuskilpailuissa 800, 1 500 ja 3 000 metrin juoksun mestaruudet. Nuorten MM-kisoissa hän voitti mestaruuden 3 000 metrillä päihittäen Etiopian Tariku Bekelen kahdella sekunnilla.[2]

2004 Choge oli loukkaantumisen takia sivussa Kenian MM-maastojen karsinnasta, mutta voitti Kenian nuorten MM-kisojen karsinnan 5 000 metrin juoksussa ja lopulta kisoissa voitti mestaruuden jättäen jälleen Bekeleä kahdella sekunnilla. Hän teki vuoden aikana ennätyksikseen 1 500 metrillä 3.36,64, 3 000 metrillä 7.36,82 ja 5 000 metrillä 12.57,01. Kauden lopussa hän sijoittui IAAF:n yleisurheilufinaalissa 5 000 metrillä kolmanneksi. Vuonna 2005 hän voitti Kenian nuorten MM-maastojen karsinnan ja voitti nuorten kilpailun myös MM-kisoissa. Kenian joukkue voitti myös joukkuekultaa. Hän paransi kauden aikana ennätyksiään 1 500 metrillä aikaan 3.33,99, 3 000 metrillä uusi nuorten maailmanennätys 7.28,78 ja 5 000 metrillä 12.53,66. Helsingin MM-kisoissa hän karsiutui 1 500 metrin alkuerissä ja IAAF:n yleisurheilufinaalissa hän oli 3 000 metrillä kolmas.[2]

Choge avasi kilpailukauden 2006 voittamalla Kansanyhteisön kisoissa 5 000 metrillä kultaa ajalla 12.56,41.[3] Fukuokan maastojuoksun MM-kisoissa hän sijoittui lyhyellä matkalla seitsemänneksi ja oli mukana Kenian joukkuekultaa voittaneessa joukkueessa.[1]

## [muokkaa] Ennätykset[1]

- 800 metrin juoksu: 1.48,7 (2004)
- 1 500 metrin juoksu: 3.32,48 (2006)
- Mailin juoksu: 4.02,25 (2006)
- 3 000 metrin juoksu: 7.28,78 (2005)
- 5 000 metrin juoksu: 12.53,66 (2005)
- 10 000 metrin juoksu: 29.06,5 (2002)

## [muokkaa] Lähteet

1. ↑ 1,0 1,1 1,2 http://www.iaaf.org/athletes/athlete=191718/BioPopUp.html
2. ↑ 2,0 2,1 http://www.iaaf.org/athletes/focusOnAthletes/newsId=28866/index.html
3. ↑ http://www.news.com.au/heraldsun/story/0,21985,18542403-2862,00.html

Haettu osoitteesta http://fi.wikipedia.org../../../a/u/g/Augustine_Kiprono_Choge_412e.html

Luokat: Kenialaiset kestävyysjuoksijat | Kenialaiset maastojuoksijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English